A Tanács határozata
(1985. december 19.)
a 77/97/EGK, a 79/542/EGK és a 80/1096/EGK határozat Spanyolország és Portugália csatlakozása következtében szükségessé vált állat-egészségügyi vonatkozású technikai kiigazításainak bevezetéséről
(85/575/EGK)
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre,
tekintettel Spanyolország és Portugália csatlakozási okmányára és különösen annak 396. cikkére,
tekintettel a Bizottság javaslatára,
mivel Spanyolország és Portugália csatlakozásának figyelembevétele érdekében szükség van a legutóbb a 85/212/EGK irányelvvel [1] módosított, az egyes állat-egészségügyi biztonsági intézkedések közösségi finanszírozásáról szóló, 1976. december 21-i 77/97/EGK tanácsi határozattal [2] létrehozott laboratóriumjegyzék kiegészítésére;
mivel le kell vonni a következtetéseket abból a tényből, hogy Spanyolország és Portugália - ez utóbbi a mentesítési terv még hátralevő időtartama alatt továbbra is kedvezményezettje a 81/477/EGK határozattal [3] módosított, az afrikai sertéspestis Portugáliában történő megszüntetésére vonatkozó közösségi pénzügyi támogatásról szóló, 1980. szeptember 15-i 80/877/EGK tanácsi határozatnak [4] - a Közösség szempontjából már nem tekinthető többé harmadik országnak, különös tekintettel a 84/134/EGK bizottsági határozattal [5] módosított, a tagállamok által szarvasmarhafélék, sertés és friss hús behozatala tekintetében engedélyezett harmadik országok jegyzékének összeállításáról szóló, 1979. december 21-i 79/542/EGK tanácsi határozatra [6];
mivel gondoskodni kell a Portugália és Spanyolország által a klasszikus sertéspestis felszámolásának céljával végrehajtandó - közösségi eljárás szerint meghatározandó - ellenőrzési intézkedések közösségi pénzügyi támogatásáról; mivel ennek megfelelően módosítani kell a legutóbb a 83/254/EGK határozattal [7] módosított, a klasszikus sertéspestis felszámolására irányuló közösségi pénzügyi intézkedések bevezetéséről szóló, 1980. november 11-i 80/1096/EGK tanácsi határozatot [8];
mivel Spanyolország és Portugália csatlakozási okmánya 2. cikkének (3) bekezdése alapján a Közösség intézményei már a csatlakozás előtt elfogadhatják a csatlakozási okmány 396. cikkében említett intézkedéseket, e szerződés hatálybalépésének feltételével és időpontjától kezdődően,
ELFOGADTA EZT A HATÁROZATOT:
1. cikk
A 77/97/EGK határozat melléklete az alábbiakkal egészül ki:
"Spanyolország: Laboratorio de Sanidad y Producción Animal de Barcelona.
Portugália: Laboratório Nacional de Investigação Veterinária - Lisboa"
.
2. cikk
A 79/542/EGK határozat mellékletében szereplő, Spanyolországra és Portugáliára vonatkozó címeket 1986. március 1-jei hatállyal el kell hagyni.
3. cikk
A 80/1096/EGK határozat a következőképpen módosul:
1. A 2. cikk (2) bekezdése a következő mondattal egészül ki:
"és 10 millió ECU Spanyolország és Portugália számára".
2. Az 5. cikk (1) bekezdése a következő ponttal egészül ki:
"c) Spanyolország és Portugália esetében 1986. december 31.".
4. cikk
Ez a rendelet Spanyolország és Portugália csatlakozási szerződése hatálybalépésének feltételével 1986. január 1-jén lép hatályba.
5. cikk
Ennek a határozatnak a tagállamok a címzettjei.
Kelt Brüsszelben, 1985. december 19-én.